Kas teadsid, et meediamärtrid teevad tööd väga ränkades paikades?
Kas meedia on prohvetlik?
Kas usklikud võtavad meedia kallal või meedia usklike kallal?
Sellest ja veel mõnest meediaga seonduvast
selles saates räägimegi.
Meele uuendamine
Läbimurre
Uuestisünd
Muutus
Kultuurimuutus
Arusaamine
Loovus
RENESSANSS
Jumal on meie poolt,
kes võib olla meie vastu
Meie kõikvõimas aitaja
Alati Ta kaitseb oma lapsi
Jumal on meie poolt,
kes võib olla meie vastu
Tema Vaim on meie kaitse
Võime usaldada nüüd, võime usaldada nüüd
Ei pimedus, ei kirkus
Ei minevik, tulevik
Ei surm, ei elu
ei suuda meid lahutada Tema armastusest
Ei pimedus, ei kirkus,
Ei minevik, tulevik,
Ei surm, ei elu
ei suuda meid lahutada Tema armastusest
Meedia - suur paha hunt, kes alati kiusab meid pisipõrsaid,
meid, kristlasi.
Aga õnneks on Jumal meie poolt
sellel pimedal ajal.
Me oleme ühel meelel selles, et meil on eriarvamus.
Meedia vastab sulle nii nagu sa seda kutsud.
Mida see tähendab? Räägi julgesti.
Kui ma olen meedia ees aus, läbipaistev, avatud
ja teen oma kapiuksed lahti,
siis neil on õigus sinna piiluda ning vaadata mu elu.
Siis ma saan ausa vastuvõtu osaliseks.
Aga kui nad vähegi tunnevad, et ma midagi varjan või salgan,
või halvustan neid
ja tõmban välja Jumala trumpkaardi -
et te olete kõik ateistid, jumalapilkajad ja kristlaste vastu,
siis ma saan samasugust vastukaja ka nende käest.
Sa ütled, et kõik negatiivne, mida kristluse kohta öeldakse,
mida me peasuuna meediast oleme lugenud,
eriti lahkusuliste, Piiblit uskuvate kristlaste kohta,
eriti Päivi Räsäse kohta,
et see negatiivne pilt meedias tuleb sellest,
et me usklikena oleme olnud üks ärritav kamp
Ma ei ütle, et kõik, vaid osa sellest on meie endi süü.
Me oskame olla üsna ärritavad.
Seetõttu tasub mõelda, kuidas me ise meediat kohtleme?
Ütlesin varem, et meedial on omad märtrid.
Kes meist läheks Süüriasse, kaugele Jumala selja taha,
et vaadata, mis seal toimub?
Vähesed kristlased julgevad seda teha,
aga meediainimesed lähevad.
Nad on seal surmasuus.
Seda selle motiiviga, et tõde tuleb rääkida.
Nad räägivad selle kohta tõtt.
Ka mina mõtlen põhimõtteliselt seda, et meedia peaks olema erapooletu.
Või vähemasti püüdlema selle poole.
Meedia vahendab maailmale asjadest objektiivset pilti.
Aga see pole ka päris tõde.
See sinu vaatepunkt, mille osas tundub,
et ma vist hakkan laulma sinuga sama laulu.
Aga ka siin Soomes hakkab tunduma,
et vahel märkan, kuidas meediat juhivad mingid suured taustajõud,
raha ja poliitilised intressid.
Jah, aga ma ei ole nõus minema laulma sellesse koori,
kes ei üritagi näha meedias midagi head.
Võib-olla ma ütlen seda kõike üsna võimendatult,
aga mu mõte on selles, et meil on vastutus uurida välja tõde
ja teada, mis seal meedias tõeliselt toimub.
Sest seal on hinnatud isikuid, kes austavad läbipaistvat tõde.
Kristlastena peaksime seda maad mõjutama.
Kus mujal saaksime seda paremini teha kui meedias.
Kui me aga oleme sellised inimesed,
kes vaid passivad meedia võistlusraja kõrval
ja hüüavad solvanguid,
siis me ei pääse iialgi sellele võistlusrajale.
Meid ei võeta nende hulka.
Kui tahame pääseda nende hulka, siis vaid lahtiste kaartidega;
kaartidega, mis austavad inimesi.
Selles on sul õigus.
Carita laulis sellest, et ei pimedus, minevik ega tulevik
või meid lahutada Jumala armastusest.
Teisalt tuli esile, et kui me näitame oma minevikku,
oma pimedat keldrit,
näidates usklikena ausalt oma luukeresid,
siis sellel võib olla positiivne mõju sellele,
kuidas meedia esitleb ka kristlasi.
Loen ühe kirjakoha Apostlite tegudest,
mis räägib tolle aja meediast.
Peetrus peab meediakõne.
See pole mingi tühine jutt, vaid tähtis asi.
Ta ütleb: "Te olete kuulnud..."
Pane tähele: "Te olete kuulnud Jeesusest Naatsaretlasest,
keda Jumal oli võidnud Püha Vaimu ja väega,
kes käis mööda maad head tehes
ja parandades kõiki kuradi poolt rõhutuid,
sest Jumal oli temaga."
Tolle aja üks meediategelasi - Peetrus,
pidas pärast nelipühipäeva sellise meediakõne,
et 3000 inimest pöördus usku.
Ta kasutas siin meedia mõjuvõimu,
rääkides Jeesusest, kes tegi head.
Ja Piibel ju ütlebki, et Jeesus käis linnades-külades
ning inimesed olid Tal pidevalt jalus, Tema kannul,
kuna nad olid kuulnud.
Tahaksin näha Soomes seda päeva,
mil tänane ajakirjandus jookseb usklike kannul,
vaatamaks seda head, mida nad teevad.
Kuidas haiged saavad terveks.
Inimesed vabanevad, nende elu muutub.
Et ühiskonnas tekib positiivne muutus.
Et meedia märkaks, et siin on midagi.
Midagi, millele tasub oma aega ja raha kulutada.
Põhimõtteliselt seda ka teatud määral on.
Uudised küll levivad, aga samas me näeme,
et mitte kõik ei tõlgitse neid nii, nagu Peetrus seda tegi.
Oli ka teisi tõlgendusi.
Religioosne maailm.
Sellel oli väga imelik meediakäitumine.
Siis tulid ka kõik kuninga mehed, kes kummardasid Roomat.
Ka seal oli Jeesusest oma pilt.
Carital oli seal käsi püsti.
Minu meelest on "tõlgendamine" hea sõna.
Ma mõtlesin, et öeldakse, et meedia tõlgendab sündmusi.
See, kes tõlgendab sündmusi, mõjutab seda,
mida inimesed usuvad, mida nad mõtlevad.
Selle kaudu luuakse ususüsteem, mis paneb asjad teatud moel käima.
Nii et meediapilt on vaid tõlgendus.
Tõlgendatakse sellest lähtuvalt, mida usume ja mõtleme.
Sündmusi tõlgendatakse omal moel.
Tore oleks, kui meedia tõlgendaks asju
läbi Jumalariigi prillide.
See on tähtis punkt selle jutu juurde.
See, kes tõlgendab sündmusi, sellel on võim.
Tõsi.
Seega kui kogu aeg sünnib midagi, siis kes seda tõlgendab?
Tahan vaatajale midagi otse öelda.
Mõni aeg tagasi, mitte väga kaua küll -
ütleme aasta või poolteist selle saate salvestamisest tagasi,
sain palvetamise ajal sõnumi.
Sõpradega koos palvetasime.
Mul tekkis väga tugev tunnetus, mille pidin ka välja ütlema,
et Soome meedia täitub väga varsti asjadega,
mis käivad usu ja vaimsete asjade kohta.
Mul tekkis vägev mõte, et sellest saab positiivne asi.
Positiivsed uudised.
Hiljem kogesin, et see läheb teatud mõttes edasi.
See, kuidas ma kogen, et Jumal räägib sellest,
kuidas meedia hakkab sellel maal kristlust kajastama.
Mulle tuli selline sõnum:
"Head, pahad ja inetud asjad kristluses
saavad meedia kaudu kogu Soomes teatavaks."
Mõtlesin, et mida see tähendab ja mida see minu jaoks tähendab?
Näen, et meedial on Jumala armust see positsioon.
Tal on Jumala plaani järgi see positsioon.
Et selle töö ongi teha teatavaks sündmusi ja asju.
Sõltumata sellest, kellel on võim, või kelle oma on meedia.
On võimatu, et keegi täielikult üksinda seda valitseb.
Kui me räägime vabast meediast, sotsiaalmeediast,
kus on kõik võimalik - blogid ja muud,
siis me keskendume üldiselt peavoolu meediale.
Ma usun, et see tuleb ja on juba alanud,
et sünnib väga palju asju.
Olen jälginud meediat pärast enda poolt öeldud sõnu.
Olen märganud, et head asjad -
asjad, mida mina tõlgendan heana kristluses,
on need, kui usklikud on tõesti teinud miskit tarka ja head,
mida aktsepteeritakse.
Mõtlesin sellele, et on olemas usklikke,
kes on meedias ja Soomes
tulnud rahva ette avaliku elu tegelasena.
Näiteks muusikud, või need, kes on juba vastu võetud.
Kui nende elu uurida,
siis saadete, meelelahutuse ja meedia kaudu
tuleb esile ka nende usk ja kõik selles peituv positiivne.
Tahan siinkohal mainida üht nime -
kõva räpparite punti Immanuel, kus on üks tüüp Mikaveli.
Nad on löönud läbi Soome ametlikes muusikalistides
ja nende muusikat tõmmatakse iTunes'ist inimeste telefonidesse.
Telefonide kaudu on muide kogu meedia kogu aeg käeulatuses.
Eriti noortel.
Ja ka kõigil neil, kellel on nutitelefonid ja arvutid.
Ehk siis selline positiivne näide,
et kristlikud artistid saavad räppida vaimsetest asjadest.
Seda mängitakse Yle X kanalil.
See loob positiivse kuvandi ristiusust.
Kuid siis on ka inetu kristlus.
See räägib sellest, et kui me avame need kapid,
siis see pole negatiivne, vaid positiivne asi.
See on ausus stiilis: "Tead, me oleme nüüd täitsa siin
ega püüa olla õigust tagaajavad.
Meil on meie omad probleemid elus, abielus, lastega, töökohas.
Meil on oma probleemid rahaasjades.
Me ei ürita näidata ennast paremini, kui me oleme."
Kuid siis on meil ka need koledad lood.
Näiteks lugu rokkar Pontus J Back'ist, kes rikkus joomisega maksa ära.
Ta oli surmasuus,
kuid siis Jeesus kohtus temaga haiglavoodis.
Nüüd tunnistab ta Jeesusest.
See on samas kole lugu.
Samas on kristluses koledusega nii, et ükskõik milline patune -
kasvõi kolmikmõrvar Late Johansson, võib pöörduda ja tema elu muutub.
Kuid siis on veel see paha külg kristluses,
mille keskelt end leiame,
kui kõik skandaalid, paljastused ja vaimulike pedofiilia skandaalid
esile tõusevad.
Religiooni ohvrid tegutsevad pidevalt selle nimel,
et tuua esile,
kuidas inimesi on religiooni kaudu ja haiglasliku kontrolliga kuritarvitatud.
Kuid tead, mis? See kõik on positiivne.
Kõik avalikuks saanud asjad kristluse kohta on positiivne.
Lõppude lõpuks teenib meedia Jumalat siis,
kui kogu rahvas hakkab rääkima vaimsetest asjadest.
Nad panevad kahtluse alla ka enda negatiivsed vaated
Jeesusest, kristlusest ja usklikest.
Ma olen nüüd väga palju rääkinud.
Võiksime rääkida ka esikaane ajakirjandusest.
Sellest, kuidas inimesed satuvad esikaanele,
kui teevad midagi head, halba või inetut.
Me saame rääkida esikaane ajakirjandusest.
Jeesuse ajal oli vägevaid esikaasi.
"Laatsarus tuleb hauast välja" või "Laatsarus tuleb",
"Jeesus kõnnib vee peal",
"5000 inimest saab rohkesti söönuks 5 leivast ja 2 kalast".
Selle aja kohta täiesti vägevad esikaanelood.
Igatsen seda,
et kogudus võiks anda tänasele meediale sarnaseid pealkirju.
Et meedia saaks aru, et Jumal on tõeline,
et Jumal on elav Jumal ja teeb imesid ka täna.
See nõuab kristlastelt palju julgust, et läheksime tegema Jeesuse tegusid
ja suuremaidki, kui neid, mida Jeesus tegi.
Et teeksime selliseid tegusid,
millest paistab Jumala imelisus ja Tema headus.
Soovides toetada TV7 tööd, võite helistada 900 1777 (7 eur).
Me vajame meie ajal häid uudiseid.
Siitkaudu neid tuleb, kuid neid on vaja juurde,
kuna halbu uudiseid on juba piisavalt.
Hoolitsegem selle eest, et hea uudis Jumalast leviks.
Nägemist. - Näeme taas!
Tõlge: Külli Kuusk